မြသိန်း

ဦးမြသိန်းသည် နိုင်ငံတော်ဖွဲ့စည်းပုံအခြေခံဥပဒေဆိုင်ရာခုံရုံး ဥက္ကဋ္ဌ ဦးသိန်းစိုး ရာထူးမှ နုတ်ထွက်ခဲ့ပြီးနောက် ဒုတိယမြောက် ခုံရုံးဥက္ကဋ္ဌအဖြစ် ၂၀၁၃ ခုနှစ် ဖေဖော်ဝါရီလ ၂၆ ရက်နေ့တွင် စတင် တာဝန်ထမ်းဆောင်ခဲ့သူဖြစ်သည်။ ပြည်သူ့လွှတ်တော် ဥက္ကဋ္ဌ သူရဦးရွှေမန်းမှ ရွေးချယ်ခဲ့သော အဖွဲ့ဝင် (၃) ဦးတွင် ပါဝင်ပြီး နိုင်ငံတော်သမ္မတက ဥက္ကဋ္ဌအဖြစ် ခန့်အပ်ခဲ့သည်။ ၂၀၁၆ ခုနှစ် မတ်လ ၂၉ ရက်နေ့တွင် သက်တမ်းပြည့်မြောက်သဖြင့် နိုင်ငံတော်ဖွဲ့စည်းပုံအခြေခံဥပဒေဆိုင်ရာခုံရုံး ဥက္ကဋ္ဌအဖြစ်မှ အနားယူခဲ့သည်။

ဦးမြသိန်းသည် တာဝန်များမှ အနားယူပြီးသည့်နောက် ၂၀၁၈ခုနှစ် တွင် သမ္မတဦးဝင်းမြင့် ဖွဲ့စည်းပေးခဲ့သော ရခိုင်ပြည်နယ် အရေးကိစ္စ လွတ်လပ်သောစုံစမ်းစစ်ဆေးရေးကော်မရှင် တွင်လည်း အဖွဲ့ဝင်အဖြစ်ပါဝင်ဆောင်ရွက်ခဲ့သည်။ 

 ဝန်ထမ်းဘဝ 
သူသည် ရန်ကုန်တက္ကသိုလ်မှ နေ၍ B.A.(Law);LL.B.; LL.M အစရှိသည့် ဘွဲ့များ ရရှိခဲ့သည်။ ပြည်ထောင်စုတရားလွှတ်တော်ချုပ်တွင် ညွှန်ကြားရေးမှူးချုပ်တာဝန်ကို ထမ်းဆောင်ခဲ့သူဖြစ်သည်။

 ကိုးကား 

Category:သက်ရှိထင်ရှားပုဂ္ဂိုလ်များ
Category:မြန်မာ တရားသူကြီးများ
Category: မြန်မာနိုင်ငံ၏ ပြည်ထောင်စုအဆင့် ရုံး၊ အဖွဲ့အစည်းများ၏ အကြီးအကဲများ